PROJEKTS uz 15.06.2023.

vēlamais datums izskatīšanai: Finanšu komitejā 21.06.2023.

domē: 28.06.2023.

sagatavotājs: Daina Tīruma

ziņotājs: Gunārs Dzenis

PROTOKOLLĒMUMS

**Par grozījumiem pašvaldības aģentūras “Carnikavas komunālserviss” 2023. gada budžeta tāmē**

1. Pašvaldības aģentūras “Carnikavas komunālserviss” (turpmāk – Aģentūra) 2023. gada budžeta tāmē (turpmāk – budžeta tāme) sadaļā “Siltumapgādes nodrošināšana” tika paredzēti 11 097.00 EUR (EKK 2221). Ņemot vērā dabasgāzes cenu samazināšanos, naudas līdzekļus nepieciešams novirzīti katlu māju uzturēšanai, trīs gāzes skaitītāju un cirkulācijas sūkņa iegādei, pārceļot 11 097.00 EUR no EKK 2221 (izdevumi par apkuri) uz EKK 5220 (tehnoloģiskās iekārtas).
2. Budžeta tāmē sadaļā “Siltumapgādes nodrošināšana” plānotie ieņēmumi par siltumapgādes pakalpojumiem 263 500.00 EUR daļēji tiek segti no valsts budžeta līdzekļiem, tāpēc šo ieņēmumu pozīciju nepieciešams pārcelt no EKK 21.3.9.401 (komunālie maksājumi) uz EKK 18.6.2.0 (saņemtie valsts budžeta transferti).
3. Budžeta tāmē sadaļā “Ūdensapgādes nodrošināšana” valsts budžetā plānotie pievienotās vērtības (turpmāk – PVN) maksājumi (EKK 2512) ir samazinājušies. Sakarā ar garantijas laika ieturējumu atmaksu par ūdensvada izbūvi Garciemā (izbūve veikta 2020. gadā), nepieciešams pārcelt 5458.00 EUR no EKK 2512 (PVN maksājumi) uz EKK 5240 (ilgtermiņa ieguldījumi).
4. Budžeta tāmē izdevumu sadaļā “Teritorijas apsaimniekošana/labiekārtošana” nepieciešams veikt EKK korekciju, pārceļot 16000.00 EUR no EKK 2242 (transportlīdzekļu remonts) uz EKK 2350 (rezerves daļas), jo plānotie izdevumi autotransporta remontam ietver arī transporta rezerves daļu iegādi.
5. Budžeta tāmē izdevumu sadaļā “Teritorijas apsaimniekošana/labiekārtošana” nepieciešams veikt EKK korekciju un daļu no paredzētajiem finanšu līdzekļiem 8800.00 EUR pārcelt no EKK 5231 uz EKK 5239, jo zāles pļāvējs “Titan Raideris” iegāde klasificējas kā pārējie pamatlīdzekļi.
6. Budžeta tāmes sadaļā “Teritorijas apsaimniekošana/labiekārtošana” daļa no paredzētajiem izdevumiem elektroenerģijas izmaksām (EKK 2223) ir samazinājusies. Saskaņā ar Aģentūras hidromeliorācijas inženieres L.Balodes sniegto ziņojumu, Ādažu centra poldera aizsargdambim atsevišķos posmos nepieciešams novērst bojājumus. Pēc veiktās tirgus izpētes secināts, ka kopējās izmaksas bojājumu novēršanai sastāda 8133.00 EUR. Plānojot budžetu, šāda izdevumu sadaļa netika ietverta, līdz ar to Aģentūra piedāvā nepieciešamo summu pārcelt no EKK 2223 (izdevumi par elektroenerģiju) uz EKK 2241 (būvju remonts).

Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punktā ir noteikts, ka ierosinājumu tāmes iekšējiem grozījumiem ar paskaidrojumu par grozījumu iemesliem Izpildītāji iesniedz Finanšu komitejai gadījumā, ja grozījumi ir vairāk par 5000.00 EUR vienā reizē, sagatavojot par to protokollēmumu.

Pamatojoties uz Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu, kā arī domes Finanšu komitejas 21.06.2023. atzinumu, atklāti balsojot, ar \_\_\_ balsīm "Par", "Pret" – \_\_\_, "Atturas" – \_\_\_, **PAŠVALDĪBAS DOME NOLEMJ**:

1. **Atbalstīt** budžeta grozījumus Aģentūras 2023. gada budžeta tāmē:
	1. pārceļot finansējumu **11 097.00 EUR** no EKK 2221 uz EKK 5220 siltumapgādes nodrošināšanai, t.i., trīs gāzes skaitītāju un cirkulācijas sūkņa iegādei.
	2. pārceļot ieņēmumus **263 500.00 EUR** no EKK 21.3.9.401 uz EKK 18.6.2.0 saistībā ar valsts kompensāciju par centralizētās siltumapgādes pakalpojumiem;
	3. pārceļot finansējumu **5 458.00 EUR** no EKK 2512 uz EKK 5240 garantijas laika ieturējuma par ūdensvada izbūvi Garciemā (izbūve veikta 2020. gadā) atmaksai;
	4. veicot EKK korekciju un pārceļot finansējumu **16 000.00 EUR** no EKK 2242 uz EKK 2350 auto transporta remontam un rezerves daļu iegādei;
	5. veicot EKK korekciju un pārceļot finansējumu **8 800.00 EUR** no EKK 5231 uz EKK 5239, jo zāles pļāvējs “Titan Raideris” klasificējas kā pārējie pamatlīdzekļi;
	6. pārceļot finansējumu **8 133.00 EUR** no EKK 2223 uz EKK 2241 Ādažu centra poldera aizsargdambja bojājumu novēršanai.
2. Aģentūras direktoram nodrošināt 1. punktā minēto grozījumu sagatavošanu pašvaldības 2023. gada budžetā.
3. Uzdot Pašvaldības administrācijas Finanšu nodaļai un Grāmatvedības nodaļai veikt Aģentūras 2023. gada budžeta tāmē EKK pārcelšanu atbilstoši nolemtajam.
4. Atbildīgais par lēmuma izpildi - Aģentūras direktors.
5. Pašvaldības izpilddirektoram nodrošināt lēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nosūtīt/izsniegt norakstus:

CKS – @, FIN - @